open-index/open-wikipedia-markdown huggingface dataset:
ஜெயவந்திபென் மேத்தா

**ஜெயவந்திபென் மேத்தா** (*Jayawantiben Mehta*)(20 திசம்பர் 1938 - 7 நவம்பர் 2016) என்பவர் இந்திய அரசியல்வாதி ஆவார். இவர் பாரதிய ஜனதா கட்சியின் உறுப்பினராக இருந்தார்.

## மாநகர உறுப்பினர்
ஜெயவந்திபென் மேத்தா 1962-ல் அரசியலில் நுழைந்தார். 1968-ல் நடைபெற்ற பெருநகரமும்பை மாநகராட்சி தேர்தலில் போட்டியிட்டு பகுதி உறுப்பினராகத் தேர்ந்தெடுக்கப்பட்டார். தொடர்ந்து, மீண்டும் தேர்ந்தெடுக்கப்பட்டு, 10 ஆண்டுகள் மாநகராட்சி உறுப்பினராகப் பணியாற்றினார்.

## சட்டமன்ற உறுப்பினர்
1975-ல் பிரகடனப்படுத்தப்பட்ட அவசரநிலையின் போது, ஜெயவந்திபென் மேத்தா 19 மாதங்கள் சிறையிலிருந்தார். ஜெயவந்திபென் 1978-ல் மகாராட்டிர சட்டமன்றத்திற்கு ஓபரா ஹவுஸ் தொகுதியிலிருந்து தேர்ந்தெடுக்கப்பட்டு 1985 வரை இரண்டு முறை பணியாற்றினார்.

## மக்களவை உறுப்பினர்
1989-ல் ஜெயவந்திபென் மேத்தா முதன்முதலில் மக்களவைக்கு தேர்ந்தெடுக்கப்பட்டார். பின்னர் 1996 மற்றும் 1999ஆம் ஆண்டுகளில் இவர் மீண்டும் தேர்ந்தெடுக்கப்பட்டார். 1999 முதல் 2004 வரை வாஜ்பாய் அரசாங்கத்தில் மின்துறை அமைச்சராக இருந்தார்.

ஜெயவந்திபென் மேத்தா 1989-ல் ஒன்பதாவது மக்களவையில் வடகிழக்கு மும்பை மக்களவைத் தொகுதியினையும், 1996 மற்றும் 1999-ல் 11வது மற்றும் 13வது மக்களவையில் தெற்கு மும்பை மக்களவைத் தொகுதியினையும் பிரதிநிதித்துவப்படுத்தினார்.

## பாஜக பணி
ஜெயவந்திபென் 1991 முதல் 1995 வரை பாஜகவின் மகளிர் அணித் தலைவராகவும், 1993 முதல் 1995 வரை பாரதிய ஜனதா கட்சியின் துணைத் தலைவராகவும் பணியாற்றினார்.

## மேற்கோள்கள்


## வெளியிணைப்புகள்

* அதிகாரப்பூர்வ இணையதளம்
* உறுப்பினரின் பயோப்ரோஃபைல்

பகுப்பு:9வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:13வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:2016 இறப்புகள்
பகுப்பு:1938 பிறப்புகள்
பகுப்பு:மகாராட்டிர அரசியல்வாதிகள்
பகுப்பு:மகாராட்டிர சட்டமன்ற உறுப்பினர்கள்
பகுப்பு:மகாராட்டிர மக்கள்
நாட்டு கெளுத்தி மீன்

**நாட்டு கெளுத்தி** ( அறிவியல் பெயர் : *Mystus bleekeri* ) ( ஆங்கிலம் : **டேஸ் மிஸ்டஸ்** ) என்பது **பாக்ரிடே** குடும்பத்தைச் சேர்ந்த *மிஸ்டஸ்* பேரினத்தைச் சேர்ந்த ஒரு நன்னீர் மீன் ஆகும்.

## விளக்கம்
இந்த மீன்கள் அளவில் சிறியதாக இருக்கும். இவை சுமார் 43 செ.மீ நீளம் வரை வளரும். இதன் முதுகுத் துடுப்பில் முள் இருக்கும். இதன் உடல் நிறம் பச்சை கலந்த சாம்பல் நிறமாகவும், அடிப்பகுதி வெளிர் நிறமாகவும் இருக்கும்.

## பரவல்
இந்த வகை மீன்கள் வங்காளதேசம், இந்தியா, நேபாளம், பாக்கித்தான், மியான்மர், பூட்டான், இந்தோனேசியா, இலங்கை ஆகிய நாடுகளில் காணப்படுகிறது. 

## உணவுப் பழக்கம்
இந்த மீன் பொதுவாக நீர்வாழ் பூச்சிகள், கொசுப்புழுக்கள், சிறிய இறால், அழுகிய கரிமப் பொருட்களை விரும்பி உண்ணும்.

## இனப்பெருக்கம்
இவை ஆண்டில் மே முதல் ஆகத்து வரையிலான காலத்தில் இனப்பெருக்கம் செய்கின்றன. ஆனால் சூன்-சூலை  பருவத்தில் உச்ச கட்டத்தில் இனப்பெருக்கம் செய்கின்றன. ஒரு வயது வந்த மீன் இனப்பெருக்கப் பருவத்தில் சராசரியாக சுமார் 13,000-39,000 முட்டைகள் இடும்.முட்டைகள் ஒட்டக்கூடியதாகவும், கிரீம் நிறத்தில் இருக்கும்.

## வங்கதேசத்தில் தற்போதைய நிலை
பன்னாட்டு இயற்கை பாதுகாப்பு சங்கத்தின் செம்பட்டியலிலின்படி (2000)  இந்த இனம் வங்கதேசத்தில் இன்னும் அச்சுறுத்தலுக்கு ஆளாக்கபடவில்லை. 

## குறிப்பு




பகுப்பு:மீன்கள்
ஜெயசிறீ ராய்ஜி

**ஜெயசிறீ நைஷாத் ராய்ஜி** (*Jayashri Raiji*)(1895-1985) என்பவர் இந்திய விடுதலை ஆர்வலர், சமூக சேவகர், சீர்திருத்தவாதி மற்றும் அரசியல்வாதி ஆவார். இவர் தென்மத்திய மும்பை மக்களவைத் தொகுதியின் முதலாவது மக்களவை உறுப்பினராக இருந்தார்.

## ஆரம்ப கால வாழ்க்கை
ஜெயசிறீ 1895ஆம் ஆண்டு அக்டோபர் 26ஆம் தேதி சூரத்தில் சர் மனுபாய் மேத்தாவிற்கு மகளாகப் பிறந்தார். மேலும் இவர் தனது உயர் படிப்பினை பரோடா கல்லூரியில் பயின்றார்.

## பணி
தனது சமூகப் பணிக்காக அறியப்பட்ட ராய்ஜி 1919-ல் பாம்பே மாகாண மகளிர் குழுவின் தலைவரானார். ஒத்துழையாமை இயக்கத்தின் போது (1930), ஜெயசிறீ வெளிநாட்டுப் பொருட்களை விற்கும் கடைகளை முற்றுகையிட்ட போராட்டத்தில் கலந்து கொண்டார். வெள்ளையனே வெளியேறு இயக்கத்தின் போது (1942) பிரித்தானிய அதிகாரிகளால் ஆறு மாதங்கள் சிறையில் அடைக்கப்பட்டார். சுதேசி பொருட்களைத் தத்தெடுப்பதை ஊக்குவிப்பதற்காக, கண்காட்சிகளை நடத்தவும், பெண்கள் கூட்டுறவு அங்காடிகளை அமைக்கவும் இவர் உதவினார்.

இந்தியா சுதந்திரம் பெற்ற பிறகு, முதல் பொதுத் தேர்தலில் தென்மத்திய மும்பை மக்களவைத் தொகுதியில் போட்டியிட்ட ஜெயசிறீ முதலாவது மக்களவை உறுப்பினரானார். இந்தியக் குழந்தைகள் நலக் குழுவின் நிறுவன உறுப்பினர்களில் இவரும் ஒருவர். 1980ஆம் ஆண்டில், பெண்கள் மற்றும் குழந்தைகளின் மேம்பாடு மற்றும் நலனுக்கான ஜம்னாலால் பஜாஜ் விருது இவருக்கு வழங்கப்பட்டது.

## தனிப்பட்ட வாழ்க்கை
ஜெயசிறீ 1918-ல் என். எம். ரைஜியை மணந்தார். இந்த இணையருக்கு நான்கு குழந்தைகள் உள்ளனர். இவர் 1985-ல் இறந்தார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1985 இறப்புகள்
பகுப்பு:இந்தியப் பெண்ணியவாதிகள்
பகுப்பு:சமூக சேவகர்கள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:1ஆவது மக்களவை உறுப்பினர்கள்
பகுப்பு:1895 பிறப்புகள்
கரிமுதுக்கன்

வலது|thumb| கேரளாவின் திருச்சூரில் இருந்து
**கரிமுதுக்கன் கிழங்கு** (*Adenia hondala*) என்பது ஒரு கொடியாகும். இது மற்ற தாவரங்களின் மீது படரக்கூடியது. இந்த தாவரம் வெப்பமண்டல தென்கிழக்காசியா, வியட்நாம், தென்மேற்கு இந்தியா இலங்கை உட்பட பகுதிகளைச் சேர்ந்தது. இத்தாவரத்தின் கிழங்கும், பழமும் மூலிகை மருந்துகளாகவும், செடி பாம்பு கடிக்கு மருந்தாகவும் பயன்படுத்தப்படுகிறது. இந்த தாவரத்தை  டவ்னி காஸ்டர், கிளிப்பர், காமன் குரூசர், தமிழ் லேஸ்விங் உள்ளிட்ட பல வகையான பட்டாம்பூச்சிகள், கம்பளிப் பூச்சிகள் உணவாக கொள்கின்றன.

## குறிப்புகள்

பகுப்பு:மருத்துவத் தாவரங்கள்
பகுப்பு:கொடிகள்
இலியா திசுகின்

**இலியா திசுகின்** (பிறப்பு **லியோனார் பீட்ரிஸ் திசுகின் பாவ்லோவிச்** ; அக்டோபர் 27, 1950) என்பவர் அர்ஜென்டினா பத்திரிகையாளர் மற்றும் அசோசியாகோ பாலாசு ஏதெனா (Associação Palas Athena) நிறுவனர் ஆவார். இவர் பிரேசிலிய அரசு சார்பற்ற அமைப்பின் பரோபகாரி ஆவார்.

"கடந்த நான்கு தசாப்தங்களாக அமைதி மற்றும் அகிம்சையின் காந்திய விழுமியங்களை ஊக்குவிப்பதில் தீவிரமாக ஈடுபட்டதால்" 2020ஆம் ஆண்டில், இந்தியாவின் நான்காவது உயரிய குடிமகன் விருதான பத்மசிறீ விருது இவருக்கு வழங்கப்பட்டது.

## ஆரம்ப கால வாழ்க்கை
இலியோனார் பீட்திரிசு திசுகின் அர்ஜென்டினாவின் புவெனஸ் ஐரிசில் அக்டோபர் 27, 1950-ல் பிறந்தார். இவரது தந்தைவழி தாத்தா பாட்டி உருசியர்கள் மற்றும் இவரது தாய் பல்கேரியாவினைச் சேர்ந்தவர்.

இவர் தனது 21வது வயதில் பிரேசிலுக்கு குடிபெயர்ந்தார். அர்ஜென்டினா சர்வாதிகார ஆட்சியின் போது, இவரின் கணவர் பசிலியோ அமெரிக்காவில் படிப்பை முடிக்கக் காத்திருந்தார்.

## விருதுகளும் கௌரவங்களும்

* 2010: இந்தியாவிற்கு வெளியே காந்திய விழுமியங்களை ஊக்குவித்ததற்காக ஜம்னாலால் பஜாஜ் விருது
* 2020: இந்திய அரசின் பத்மசிறீ

## மேற்கோள்கள்

## வெளி இணைப்புகள்
* அசோஷியாசோ பாலாஸ் அதீனா

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:பிரேசில் மக்கள்
பகுப்பு:பத்மசிறீ விருது பெற்ற சமூகப்பணியாளர்கள்
உஷா கெகர் லுத்ரா

**உஷா கெகர் லுத்ரா** (*Usha Kehar Luthra*)(பிறப்பு 1932) என்பவர் இந்திய நோயியல் நிபுணர் மற்றும் உயிரணு உயிரியல் நிபுணர் ஆவார். இவர் 1992ஆம் ஆண்டு பத்மசிறீ விருதைப் பெற்றார்.

## வாழ்க்கை
உஷா கெகர் லுத்ரா தில்லி பல்கலைக்கழகத்தில் உள்ள லேடி ஹார்டிங் மருத்துவக் கல்லூரியிலும், ஆக்ராவில் உள்ள டாக்டர் பீம்ராவ் அம்பேத்கர் பல்கலைக்கழகத்திலும் மருத்துவப் பட்டம் பெற்றார். உஷா கெகர் லுத்ரா இந்திய தேசிய அறிவியல் கழகம் மற்றும் தேசிய மருத்துவ அறிவியல் கழகத்தின் உறுப்பினராக உள்ளார்.

## வெளியீடு

* 
* 

## மேற்கோள்கள்

## வெளி இணைப்புகள்

* http://www.biomedexperts.com/Profile.bme/856386/Usha_K_Luthra
* http://academic.research.microsoft.com/Author/18788100/usha-k-luthra 

பகுப்பு:தில்லிப் பெண் அறிவியலாளர்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:1932 பிறப்புகள்
பகுப்பு:வாழும் மக்கள்
ஷமிம் ஆரா பன்வார்

**ஷமிம் ஆரா பன்வார்** ( Shamim Ara Panhwar ) ஒரு பாக்கித்தான் அரசியல்வாதி ஆவார். இவர் ஆகஸ்ட் 2018 முதல் பாக்கித்தானின் தேசிய சட்டமன்றத்தில் உறுப்பினராக உள்ளார். ஜாம்ஷோரோவில் உள்ள சிந்து பல்கலைக்கழகத்தில் சர்வதேச உறவுகள் துறையில் முதுகலைப் பட்டம் பெற்றுள்ளார்.

## அரசியல் வாழ்க்கை
இவர் 2018 பாக்கித்தான் பொதுத் தேர்தலில் சிந்துவிலிருந்து பெண்களுக்கான ஒதுக்கப்பட்ட இடத்தில் பாக்கித்தான் மக்கள் கட்சியின் வேட்பாளராக பாக்கித்தானின் தேசிய சட்டமன்றத்திற்குத் தேர்ந்தெடுக்கப்பட்டார்.

## சான்றுகள்

பகுப்பு:வாழும் மக்கள்
பகுப்பு:பாக்கித்தான் அரசியல்
பகுப்பு:பெண் அரசியல்வாதிகள்
ஷமிம் ஆரா

**ஷமிம் ஆரா** (* Shamim Ara*) (22 மார்ச் 1938 - 5 ஆகஸ்ட் 2016) ஒரு பாக்கித்தானைச் சேர்ந்த திரைப்பட நடிகையும், இயக்குநரும், தயாரிப்பாளரும் ஆவார். இவர் அடிக்கடி படங்களில் நடித்த சோகமான கதாநாயகி பாத்திரங்கள் காரணமாக "*சோக அழகி"* என்று அழைக்கப்பட்டார். தனது காலத்தின் மிகவும் பிரபலமான நடிகைகளில் ஒருவராக இருந்தார். மேலும், 1960கள், 1970கள், 1980கள் மற்றும் 1990 களில் மிகவும் வெற்றிகரமான நடிகைகளில் ஒருவராகவும் இருந்தார். பாக்கித்தான் திரையுலகில் எல்லா காலத்திலும் மிகவும் செல்வாக்கு மிக்க நடிகைகளில் ஒருவராக கருதப்படுகிறார்.

## ஆரம்ப கால வாழ்க்கை
இவர் 1938 இல் பிரித்தானிய இந்தியாவின் அலிகர் நகரில் *புத்லி பாய்* என்ற பெயரில் பிறந்தார். ஆனால் பின்னர் "**ஷமிம் ஆரா**" என்ற திரைப்படப் பெயரை ஏற்றுக்கொண்டார். இவரது நடிப்பு வாழ்க்கை 1950 களின் பிற்பகுதியிலிருந்து 1970 களின் முற்பகுதி வரை இருந்தது. 29 அக்டோபர் 1965 இல் வெளியான அப்போதைய மேற்கு பாக்கித்தானின் முதல் வண்ணப்படமான *நைலா*வில் (1965 திரைப்படம்) தனது முன்னணி பாத்திரத்திற்காக மிகவும் பிரபலமானவர். அதே சமயம் கிழக்கு பாக்கித்தானிலும் முதல் முழு நீள வண்ண இயக்கம் படம் சங்கம் (1964 உருது திரைப்படம்) அப்போது தயாரிக்கப்பட்டது. 23 ஏப்ரல் 1964 அன்று வெளியிடப்பட்டது 

## தொழில்
1956 ஆம் ஆண்டில், பிரபல திரைப்பட இயக்குநரான நஜாம் நக்வியுடன் ஒரு சந்திப்பிற்குப் பிறகு, அவரது அடுத்த திரைப்படத்தில் இவர் ஒப்பந்தம் செய்யப்பட்டார். அவர் தனது *கன்வாரி பேவா* (1956) திரைப்படத்திற்காக ஒரு புதிய முகத்தைத் தேடிக்கொண்டிருந்தார். மேலும் இவரது அழகான முகம், இனிமையான குரல், அணுகக்கூடிய ஆளுமை மற்றும் அப்பாவியானத் தோற்றம்  மற்றும் புன்னகை ஆகியவற்றால் ஈர்க்கப்பட்டார். நஜாம் நக்வி ஷமிம் ஆரா என்ற மேடைப் பெயரில் இவரை அறிமுகப்படுத்தினார். படம் பல பார்வையாளர்களை ஈர்க்கவில்லை என்றாலும், பாக்கித்தானியத் திரைப்படத் துறையில் ஒரு குறிப்பிடத்தக்க நடிகையாக உருவாகினார்.

## தனிப்பட்ட வாழ்க்கை
ஷமிம் ஆரா நான்கு முறை திருமணம் செய்து கொண்டார். ஆனாலும் இவரது முதல் திருமணம் தவிர அனைத்துத் திருமணங்களும் விவாகரத்தில் முடிந்தது. இவரது முதல் கணவர் மட்டும் விபத்தில் இறந்து போனார். கடைசியாக திரைப்பட இயக்குநரும் எழுத்தாளருமான தபீர்-உல்-ஹசனை மணந்தார். இவர்கள் 2005 ஆம் ஆண்டு வரை லாகூரில் வசித்து வந்தனர். பின்னர் தனது மகனுடன் இலண்டனுக்கு குடிபெயர்ந்தார். இவரின் கணவர் பாக்கித்தானிலேயே தங்கிவிட்டார்.

## இறப்பு
பாக்கித்தானுக்கு வந்திருந்தபோது, 19 அக்டோபர் 2010 அன்று இவருக்கு மூளையில் ரத்தக்கசிவு ஏற்பட்டது, சிகிச்சைக்காக மீண்டும் லண்டனுக்கு அழைத்துச் செல்லப்பட்டார். ஆறு வருடங்கள் மருத்துவமனையிலும் வீட்டிலும் சிசிச்சையில் இருந்தார். மிக நீண்ட நோய்க்குப் பிறகு 5 ஆகஸ்ட் 2016 அன்று லண்டனில் உள்ள மருத்துவமனையில் இறந்தார்.

## சான்றுகள்

## வெளி இணைப்புகள்
* 

பகுப்பு:2016 இறப்புகள்
பகுப்பு:1938 பிறப்புகள்
பகுப்பு:பாக்கித்தானிய திரைப்பட நடிகைகள்
மாளவிகா சபர்வால்

**மாளவிகா சபர்வால்** (*Malvika Sabharwal*) என்பவர் அப்போலோ மருத்துவமனை குழுமத்தின் நோவா சிறப்பு மருத்துவமனை மற்றும் புது தில்லியில் உள்ள ஜீவன் மாலா மருத்துவமனையின் இந்திய மகளிர் மருத்துவ நிபுணர், நுண்அறுவைச்சிகிச்சை அறுவை சிகிச்சை நிபுணர் மற்றும் மகப்பேறியல் மருத்துவர் ஆவார். இவர் லேப்ராஸ்கோபிக் அறுவை சிகிச்சை மூலம் பதிவுசெய்யப்பட்ட மிகப்பெரிய நார்த்திசுக்கட்டியை அகற்றுவதில் வெற்றிகரமான செயல்திறனுக்காக இவது தலைமையிலான குழு பாராட்டப்பட்டது. மகப்பேறு மருத்துவம் தொடர்பான நுண்அறுவைச்சிகிச்சை நடைமுறைகளில் ஈடுபட்டுள்ள 140 மருத்துவர்கள் கொண்ட *கியானே நுண்அறுவைச்சிகிச்சை குழுவின்* தலைவராக இருந்தார்.

சபர்வால் லேடி ஹார்டிங் மருத்துவக் கல்லூரியில் மருத்துவத்தில் பட்டம் பெற்றார். இதே நிறுவனத்தில் தனது முதுநிலை படிப்பினை மகளிரியலில் கருப்பை அக நோக்கல் பயிற்சியினை முடிக்கும் முன்னர் முடித்துள்ளார். இதன் பின்னர் வாம்சுதெக்கர் (Wamsteker), கார்லெம் (Haarlem), நெதர்லாந்து மற்றும் ஆதம் மகோசு மருத்துவமனைகளில் பயிற்சி பெற்றார். இவர் இந்திய மகளிர் மருத்துவ நுண்அறுவைச்சிகிச்சை சங்கம், இந்திய கருத்தரிப்பு சங்கம், இந்திய மாதவிடாய் நின்ற சங்கம், நுண்அறுவைச்சிகிச்சை அறுவை சிகிச்சை நிபுணர்களின் இந்திய சங்கம், பன்னாட்டு மகளிர் மருத்துவ நுண்அறுவைச்சிகிச்சை சங்கம், கேஸ்லெஸ் பன்னாட்டு, மகப்பேறியல் மற்றும் மகப்பேறு மருத்துவ சங்கம் மற்றும் நுண்அறுவைச்சிகிச்சை அறுவை சிகிச்சை நிபுணர்கள் சங்கம் போன்ற பல மருத்துவ சங்கங்களில் உறுப்பினராக உள்ளார். சபர்வால் பல மருத்துவ சொற்பொழிவுகள் மற்றும் முக்கிய உரைகளை நிகழ்த்தியுள்ளார். பெண்கள், குழந்தைகள் மற்றும் பணியாளர்களுக்குப் பல இலவச சுகாதார முகாம்களை நடத்தியுள்ளார். மருத்துவத்துறையில் இவர் ஆற்றிய பங்களிப்புகளுக்காக இந்திய அரசு 2008ஆம் ஆண்டில் பத்மசிறீ என்ற நான்காவது உயரிய குடிமக்கள் விருதை வழங்கியது.

## மேற்கோள்கள்


## வெளி இணைப்புகள்
* 

பகுப்பு:வாழும் மக்கள்
பகுப்பு:உள்நோக்கியியல்
பகுப்பு:இந்திய மகப்பேறியலாளர்கள்
பகுப்பு:பத்மசிறீ விருது பெற்ற மருத்துவத்துறையினர்
ஷமிம் அரா நிபா

**ஷமிம் அரா நிபா** ( *Shamim Ara Nipa* ) ஒரு வங்காளதேச நடனக் கலைஞரும், நடன இயக்குநரும் ஆவார். *நிருத்யாஞ்சல்* என்ற நாட்டிய நிறுவனத்தின் இயக்குநராக பணியாற்றுகிறார். நடனத்தில் இவரது பங்களிப்பிற்காக 2017 ஆம் ஆண்டில்  வங்காளதேச அரசால் *எகுஷே பதக்* வழங்கப்பட்டது 

## தொழில்
நிபா தனது முதல் நடனப் பாடத்தை கிசோர்கஞ்ச் மாவட்டத்தின் கலைப் பள்ளியில் படித்தார். அங்கு இவர் நடன பயிற்றுனர்கள் ஜிஏ மன்னான் மற்றும் நிகுஞ்சா பிஹாரி பால் ஆகியோரிடம் பயின்றார். பின்னர் புல்புல் கலைப் பள்ளியில் பயிற்சி பெற்றார். மேலும், வட கொரிய நடன பயிற்சியாளரிடமும், சீனாவின் தேசிய கலை நிகழ்ச்சிகளுக்கான மையத்திலும் பயிற்சி பெற்றார்.  2011 ஆம் ஆண்டு முதல் ஷிப்லி முகமதுவுடன் சேர்ந்து, வங்காளதேசத் தொலைக்காட்சியில் வாராந்திர நடன இதழான *தரானா* நிகழ்ச்சியை நடத்தி வருகிறார்.

## விருதுகள்
வலது|thumb
டாக்கா பிரிவில் சிறந்த நடனக் கலைஞருக்கான தங்கப் பதக்கத்தைப் பெற்ற நிபா, வங்காளதேச நாட்டுப்புற மன்றம், தேசிய இளைஞர் மன்றம் மற்றும் பிற நிறுவனங்களால் சிறந்த நடனக் கலைஞராகப் பரிந்துரைக்கப்பட்டுள்ளார்.

## சான்றுகள்

பகுப்பு:வாழும் மக்கள்
பகுப்பு:நடனக் கலைஞர்கள்
பகுப்பு:நடன அமைப்பாளர்கள்
பகுப்பு:வங்காளதேசம்
தேபசிறீ சௌத்ரி

**தேபசிறீ சௌத்ரி** (*Debasree Chaudhuri*)(பிறப்பு: ஜனவரி 31, 1971) என்பவர் இந்திய அரசியல்வாதி ஆவார். இவர் இந்திய அரசாங்கத்தில் இரண்டாவது மோதி அமைச்சகத்தில் பெண் மற்றும் குழந்தைகள் மேம்பாட்டுக்கான அமைச்சராகப் பதவி வகித்தார். 2019ஆம் ஆண்டு நடைபெற்ற இந்தியப் பொதுத் தேர்தலில் மேற்கு வங்கத்தில் உள்ள ராய்கஞ்ச் தொகுதியிலிருந்து 17வது மக்களவைக்குப் பாரதிய ஜனதா கட்சியின் உறுப்பினராகத் தேர்ந்தெடுக்கப்பட்டார்.

## ஆரம்ப கால வாழ்க்கை
தேபசிறீ சௌத்ரி பலூர்காட்டில் தேபிதாசு சௌத்ரிமற்றும் இரத்னா சௌத்ரிஆகிய இணையரின் மகளாகப் பிறந்தார். பர்த்வான் பல்கலைக்கழகத்தில் முதுகலைப் பட்டத்தை முடித்தார்.

## அரசியல் வாழ்க்கை
thumb|31 மே 2019 அன்று புது தில்லியில் பெண்கள் மற்றும் குழந்தைகள் மேம்பாட்டுத் துறை அமைச்சராக தேபசிறீ சௌத்ரி பொறுப்பேற்றுக் கொண்டார்.
16 திசம்பர் 2016 அன்று, கொல்கத்தாவில் உள்ள திப்பு சுல்தான் மசூதியின் ஷாஹி இமாம் மௌலானா நூர் உர் இரகுமான் பர்கதியின் கருத்துகளைக் கண்டித்து நடந்த போராட்டத்தில், பைஸ்னாப்நகர் சட்டமன்ற உறுப்பினர்சுவாதின் குமார் சர்க்கார் மற்றும் பிற உள்ளூர் பாஜக தலைவர்களுடன் தேபசிறீ சௌத்ரி கைது செய்யப்பட்டார். தேபசிறீ சௌத்ரி இதற்கு முன்பு 2019 வரை பாஜக கொல்கத்தா தெற்கு புறநகர் மாவட்டத்தின் மாவட்ட பார்வையாளராக இருந்தார்.

2019 இந்தியப் பொதுத் தேர்தலில் ராய்கஞ்ச் மக்களவைத் தொகுதியில் பாஜக வேட்பாளராகப் போட்டியிட்டு 511652 வாக்குகள் பெற்று வெற்றி பெற்றார். மே 2019-ல், சௌத்ரி பெண்கள் மற்றும் குழந்தைகள் மேம்பாட்டுக்கான மாநில அமைச்சராகப் பொறுப்பேற்றார்.

## மேற்கோள்கள்

## வெளி இணைப்புகள்

* சுயவிவரம் - இந்திய நாடாளுமன்றம்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:மேற்கு வங்காள அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:1971 பிறப்புகள்
கருணா சுக்லா

**கருணா சுக்லா** (*Karuna Shukla*)(1 ஆகத்து 1950 - 27 ஏப்ரல் 2021) என்பவர் இந்திய அரசியல்வாதியும் இந்தியாவின் பதினான்காவது மக்களவை உறுப்பினராக இருந்தவரும் ஆவார்.

## அரசியல்
கருணா சுக்லா சத்தீசுகரின் ஜான்ஜ்கிர் தொகுதியின் மக்களவை உறுப்பினர் ஆவார். இவர் 2013 வரை பாரதிய ஜனதா கட்சியின் உறுப்பினராக இருந்தார். இவர் 2009 தேர்தலில் கோர்பா தொகுதியில் மத்திய அரசாங்கத்தில் அமைச்சராக இருந்த இந்தியத் தேசிய காங்கிரசின் சரண் தாசு மகந்திடம் தோல்வியடைந்தார்.

இவர் 25 அக்டோபர் 2013 அன்று பாஜகவிலிருந்து விலகினார்.

முன்னாள் பிரதமர் அடல் பிஹாரி வாஜ்பாயின் மருமகள் கருணா.

பிஜேபி உடனான தனது 32 ஆண்டுக்கால தொடர்பை முடித்துக் கொண்ட பிறகு, பிப்ரவரி 27, 2014 அன்று, கருணா இந்தியத் தேசிய காங்கிரசில் இணைந்து 2014 மக்களவைத் தேர்தலில் சத்தீசுகரில் உள்ள பிலாசுப்பூர் தொகுதியில் போட்டியிட்டார். இவர் பாஜகவின் லகன் லால் சாகுவிடம் 176,436 வாக்குகள் வித்தியாசத்தில் தோல்வியடைந்தார்.

கருணா 2018 சத்தீசுகர் சட்டப் பேரவைத் தேர்தலில் ராஜ்நந்த்கானில் போட்டியிட்டார். ஆனால் கருணா, முன்னாள் முதல்வர் சிறீ ரமன் சிங்கால் தோற்கடிக்கப்பட்டார்.

## இறப்பு
ஏப்ரல் 27, 2021 அன்று, கருணா கோவிட்-19 நோயால் இறந்தார்.

## மேற்கோள்கள்

## வெளி இணைப்புகள்

* இந்திய நாடாளுமன்றத்தின் இணையதளத்தில் முகப்புப் பக்கம்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:14வது மக்களவை உறுப்பினர்கள்
பகுப்பு:2021 இறப்புகள்
பகுப்பு:1950 பிறப்புகள்
பகுப்பு:கொரோனாவைரசுத் தொற்றினால் இறந்தவர்கள்
சாசாங்க் மஞ்சரி

மகாராணி **சாசாங்க் மஞ்சரி** (*Shashank Manjari*) தேவி சாகிபா என்பவர் இந்திய அரசியல்வாதி ஆவார். இவர் சுதந்திராக் கட்சியின் உறுப்பினராகப் பீகார் மாநிலம் பலாமுவிலிருந்து இந்திய நாடாளுமன்றத்தின் கீழவையான மக்களவைக்குத் உறுப்பினராகத் தேர்ந்தெடுக்கப்பட்டார். இவர் ராம்கர் ராஜாவின் முந்தைய அரச குடும்பத்தைச் சேர்ந்தவர் (நரேன் ராஜ் பரிவார்). மேலும் போராஹட்டின் மகாராஜா ஸ்ரீ ராஜா அர்ஜுன் சிங்கின் பேத்தி ஆவார். இவர் ராம்கர் ராஜாவின் மகாராஜா லட்சுமி நரேன் சிங் பகதூரைத் திருமணம் செய்து கொண்டார். மஞ்சரி, ஜரிதி சட்டமன்றத் தொகுதி மற்றும் தும்ரி சட்டமன்றத் தொகுதி ஆகியவற்றிலிருந்து மூன்று முறை சட்டமன்ற உறுப்பினராக இருந்தார். மேலும் 1969-ல் பீகாரின் நீர்ப்பாசன அமைச்சராகவும் இருந்தார். இவர் தனது வாழ்நாள் முழுவதும் எந்த ஒரு தேர்தலிலும் தோல்வியடையாததால் இந்தியாவின் மிகவும் சக்திவாய்ந்த பெண்களில் ஒருவராகக் கருதப்பட்டார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:பீகார் சட்டமன்ற உறுப்பினர்கள்
பகுப்பு:1899 பிறப்புகள்
பகுப்பு:3வது மக்களவை உறுப்பினர்கள்
சகோத்ரபாய் ராய்

**சகோத்ரபாய் தேவி ராய்** (*Sahodrabai Rai*)(30 ஏப்ரல் 1919 - 26 மார்ச் 1981) என்பவர் இந்திய அரசியல்வாதி ஆவார். இவர் இந்தியத் தேசிய காங்கிரசில் உறுப்பினராக இருந்தார். இவர் நான்கு முறை நாடாளுமன்ற உறுப்பினராகப் பணியாற்றினார்.

## வாழ்க்கை மற்றும் தொழில்
சாகர் மக்களவைத் தொகுதியிலிருந்து சகோத்ரபாய் தேவி ராய் 1957ஆம் ஆண்டு இந்தியாவின் பொதுத் தேர்தலில் வெற்றி பெற்றார். ராய் இந்தியாவின் 1971 மற்றும் 1980 பொதுத் தேர்தல்களிலும், சாகர் மக்களவைத் தொகுதியிலிருந்தும் தேர்ந்தெடுக்கப்பட்டார். இவர் இந்தியாவின் 2வது, 5வது மற்றும் 7வது மக்களவையில் உறுப்பினராக இருந்துள்ளார். இவர் தாமோவிலிருந்து 3வது மக்களவை உறுப்பினராக இருந்தார்.

ராய் நவகாளியில் இந்து-முஸ்லிம் ஒற்றுமைக்காக பணியாற்றினார். 1945-ல் ஆங்கிலேயர்களுக்கு எதிராக நடைபெற்ற *[[சத்தியாகிரகம்|சத்தியாகிரகத்தில்]]* ("உண்மையை வலியுறுத்துதல்" என்று தளர்வாக மொழிபெயர்க்கப்பட்டுள்ளது) பங்கேற்றார். இவரும் 1979-ல் இந்திரா காந்தியுடன் கைது செய்யப்பட்டு ஒரு நாள் சிறையில் அடைக்கப்பட்டார்.

## இறப்பு
சகோத்ரபாய் தேவி ராய் மார்ச் 1981-ல் தனது 61 வயதில் இறந்தார்.

## மேலும் பார்க்கவும்

* மத்தியப் பிரதேசத்தைச் சேர்ந்தவர்களின் பட்டியல்

## மேற்கோள்கள்

பகுப்பு:7வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1981 இறப்புகள்
பகுப்பு:1919 பிறப்புகள்
காலிது பின் முகமது அல் நகியான்

சேக் **காலிது பின் முகமது பின் சயீது அல் நகியான்** (, ), அபுதாபியின் முடிக்குரிய இளவரசர் ஆவார். இவர் ஐக்கிய அரபு அமீரகத்தின் அரசுத்தலைவரான சேக் முகமது பின் சயீது அல் நகியானின் மூத்த மகன்.

## பணி மற்றும் பதவிகள்
2016ஆம் ஆண்டு அமைச்சர் தகுதிநிலையில் பாதுகாப்புத் துறையின் தலைவராக நியமிக்கப்பட்ட இவர், ஐக்கிய அரபு அமீரகத்தின் தேசியப் பாதுகாப்பு துணை ஆலோசகராகவும், அபுதாபி செயல் அலுவலகத்தின் தலைவராகவும் பதவி வகிக்கிறார்.

2023ஆம் அண்டு மார்ச் 29இல்  தனது தந்தை மற்றும் அபுதாபியின் ஆட்சியாளரான *சேக் முகமது பின் சயீது அல் நகியானால்* அபுதாபி அமீரகத்தின் முடிக்குரிய இளவரசராக நியமிக்கப்பட்டார்.

## இளமைப் பருவம் மற்றும் கல்வி
சேக் காலிது, 8 ஜனவரி 1982இல் அபுதாபியில் பிறந்தார். இவர் அபுதாபியை ஆளும் *அல் நகியான்* குடும்பத்தைச் சேர்ந்தவர்.

சார்ஜாவிலுள்ள அமெரிக்கன் பல்கலைக்கழகத்தில், சர்வதேச உறவு என்னும் பிரிவில் பயின்று இளநிலை பட்டம் பெற்றார். 2014ஆம் ஆண்டு இலண்டனில் உள்ள கிங்ஸ் கல்லூரியின் போர் ஆய்வுத் துறையிலிருந்து முனைவர் பட்டம் பெற்றார்.

## குடும்பம்
2008ஆம் ஆண்டு திசம்பரில் *சேக்கா பாத்திமா பிந்த் சுரூர் பிந்த் முகமது அல் நகியானை* மணந்த இவருக்கு ஒரு மகனும், இரு மகள்களும் உள்ளனர்.

## வம்சாவளி

## மேற்கோள்கள்

பகுப்பு:வாழும் மக்கள்
பகுப்பு:ஐக்கிய அரபு அமீரகத்தின் அரசியல்வாதிகள்
பகுப்பு:1982 பிறப்புகள்
பகுப்பு:அபுதாபி அமீரகம்
சுசீலா கணேசு மவலாங்கர்

**சுசீலா கணேசு மவலாங்கர்** (*Sushila Ganesh Mavalankar*)(4 ஆகத்து 1904 - 11 திசம்பர் 1995) என்பவர் இந்தியச் சுதந்திரப் போராட்ட வீரர் ஆவார். இவர் 1956ஆம் ஆண்டு அகமதாபாத்திலிருந்து முதலாவது மக்களவைக்குப் போட்டியின்றி தேர்ந்தெடுக்கப்பட்டார்.

## ஆரம்ப கால வாழ்க்கை
இராமகிருஷ்ண கோபிநாத் குர்ஜார் டேட்டின் மகளான சுசீலா, பம்பாய் மாநிலத்தில் 1904 ஆகத்து 4 அன்று பிறந்தார். மேலும் பள்ளிப்படிப்பைப் பல்கலைக்கழக நுழைவு தகுதி முன் வரை படித்தார்.

## தொழில்
மாவலங்கர் இந்தியச் சுதந்திரப் போராட்டத்தில் தீவிரமாகப் பங்கேற்றுள்ளார். மகாத்மா காந்தியின் அழைப்பின் பேரில் 1942-ல் நடந்த வெள்ளையனே வெளியேறு இயக்கத்தில் பங்கேற்றார். இது பிரித்தானிய அதிகாரிகளால் இவரைச் சிறையில் அடைக்க வழிவகுத்தது. சூன் 1953-ல் நடைபெற்ற எலிசபெத் மகாராணியின் முடிசூட்டு விழாவில் மாவலங்கர் கலந்து கொண்டார். 

பிப்ரவரி 1956-ல் கணேஷ் மாவலங்கரின் மரணம் அகமதாபாத் தொகுதிக்கு இடைத்தேர்தல் நடைபெற்றது. இந்த இடைத்தேர்தலில் இந்தியத் தேசிய காங்கிரசு வேட்பாளராக  கணேசு மவலாங்கர் மனைவியான சுசீலா கணேசு மவலாங்கரை வேட்பாளராக நிறுத்தியது. இவர் முதலாவது மக்களவைக்குப் போட்டியின்றி தேர்ந்தெடுக்கப்பட்டார். அடுத்த ஆண்டே இவரது பதவிக்காலம் முடிந்தது. Her term finished the following year.  இவர் பாகினி சமாஜத்தின் தலைவராகவும் பணியாற்றினார். மேலும் பல சமூக அமைப்புகளில் உறுப்பினராகவும் இருந்தார்.

## தனிப்பட்ட வாழ்க்கை
சுசீலா கணேஷ் வாசுதேவ் மாவலங்கரை மார்ச் 1921-ல் மணந்தார். இவர்களுக்கு நான்கு மகன்கள் இருந்தனர் கணேஷ் மாவலங்கர் மக்களவையின் முதல் சபாநாயகரானார். சுசிலா மாவலங்கர் 11 திசம்பர் 1995 அன்று அகமதாபாத்தில் இறந்தார். இவர்களது மகன் புருசோத்தம் மாவலங்கரும் பாராளுமன்ற உறுப்பினராக இருந்துள்ளார்.

## மேற்கோள்கள்

பகுப்பு:மராத்தியர்கள்
பகுப்பு:1ஆவது மக்களவை உறுப்பினர்கள்
பகுப்பு:1995 இறப்புகள்
பகுப்பு:1904 பிறப்புகள்
பிரதிமா மொண்டல்

**பிரதிமா மொண்டல்** (*Pratima Mondal*)(பிறப்பு 16 பிப்ரவரி 1966) என்பவர் இந்திய அரசியல்வாதி ஆவார். இவர் 2014 முதல் 2019 வரை மேற்கு வங்காளம் ஜெய்நகர் நாடாளுமன்ற உறுப்பினராக இருந்தார். இவர் அகில இந்திய திரிணாமுல் காங்கிரசைச் சேர்ந்தவர்.

## தனிப்பட்ட வாழ்க்கை
பிரதிமா மொண்டல் 1966 பிப்ரவரி 16 அன்று ஜெய்நகரில் உள்ள கவுர் தாஹா என்ற சிறிய கிராமத்தில் பெங்காலி இந்து குடும்பத்தில் பிறந்தார். இவர் முன்னாள் நாடாளுமன்ற உறுப்பினர் கோபிந்த சந்திர நாஸ்கரின் மகள் ஆவார். பிரதிமா மொண்டல் கல்கத்தா பல்கலைக்கழகத்தில் முதுகலைப் பட்டம் பெற்றவர் ஆவார். இவர் அரசியலுக்கு வருவதற்கு முன்பு மேற்கு வங்காள குடிமைப்பணி சேவை அதிகாரியாக இருந்தார்.

## அரசியல் வாழ்க்கை
பிரதிமா மொண்டல் 2014 மக்களவைத் தேர்தலில், அகில இந்திய திரிணாமுல் காங்கிரசு வேட்பாளராக ஜெய்நகர் மக்களவைத் தொகுதியில் போட்டியிட்டுப் பதிவான வாக்குகளில் 41.71% வாக்குகளான 4,94,746 வாக்குகளைப் பெற்று வெற்றி பெற்றார். இவர் தனது நெருங்கிய போட்டியாளரான புரட்சிகர சோசலிசக் கட்சியின் சுபாசு நாசுகரை 1,08,384 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:17வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1966 பிறப்புகள்
பகுப்பு:வாழும் மக்கள்
சுந்தரவதி நாவல் பிரபாகர்

**சுந்தர்வதி நாவல் பிரபாகர்** (1922-2010) தில்லியைச் சேர்ந்த இந்தியத் தேசிய காங்கிரசு அரசியல்வாதி ஆவார். இவர் எட்டாவது மக்களவையில் கரோல் பாக் மக்களவை உறுப்பினராக இருந்தார்.

## ஆரம்ப கால வாழ்க்கை
சுந்தர்வதி 1922ஆம் ஆண்டு செப்டம்பர் 9 ஆம் தேதி தில்லியில் பிறந்தார். பல்கலைக்கழக நுழைவு தகுதி முன் வரை கல்வி பயின்றார்.

## தொழில்
சுந்தர்வதி இந்திய சுதந்திரப் போராட்டத்தில் ஈடுபட்டு 1942 வெள்ளையனே வெளியேறு இயக்கத்தில் பங்கேற்றார். இவர் சீன-இந்தியப் போர் (1962) மற்றும் 1965இன் இந்திய-பாக்கித்தான் போரின் போது பாதுகாப்பு நிதி வழங்க முன்வந்தார். இவரது சமூக சேவையைப் பாராட்டி, அப்போதைய இந்தியப் பிரதமரால் இவருக்குக் கேடயம் வழங்கப்பட்டது. சுந்தர்வதி தில்லி பட்டியலிடப்பட்ட சாதிகள் நிதி மற்றும் மேம்பாட்டுக் கழகத்தின் இயக்குநராகவும், 1972-80 மற்றும் 1982-84 வரை தில்லி பெருநகர சபை உறுப்பினராகவும் இருந்தார். இவர் 1980 இந்தியப் பொதுத் தேர்தலில் கரோல் பாக் நாடாளுமன்றத் தொகுதியில் போட்டியிட்டு வெற்றி பெற்று எட்டாவது மக்களவையில் உறுப்பினராகச் செயல்பட்டார்.

சுந்தர்வதி நாடாளுமன்ற உறுப்பினராக இருந்த காலத்தில், தனியார் உறுப்பினர்களின் மசோதாக்கள் மற்றும் தீர்மானங்களுக்கான குழுவில் பணியாற்றினார். தில்லியில் உள்ள சிவாஜி கல்லூரி மற்றும் சமூக நல வாரியத்தின் நிர்வாகக் குழுவின் உறுப்பினராகவும் இருந்தார்.

## தனிப்பட்ட வாழ்க்கை
சுந்தர்வதி 1936-ல் இந்தியத் தேசிய காங்கிரசு அரசியல்வாதி நாவல் பிரபாகரை மணந்தார். இந்த இணையருக்கு எட்டு குழந்தைகள் பிறந்தனர். இவர் 24 மார்ச் 2010 அன்று தில்லியில் இறந்தார்.

## மேற்கோள்கள்

பகுப்பு:8வது மக்களவை உறுப்பினர்கள்
பகுப்பு:2010 இறப்புகள்
பகுப்பு:1922 பிறப்புகள்
பகுப்பு:தில்லி அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
கெட்விக் ரெகோ

**கெட்விக் வில்லியம் ரெகோ** (*Hedwig Rego*)(பிறப்பு 16 அக்டோபர் 1937) என்பவர் ஆசிரியர், சமூக ஆர்வலர் மற்றும் பதினொராவது மக்களவையின் (1997) ஆங்கிலோ-இந்திய உறுப்பினர் ஆவார்.

## ஆரம்ப கால வாழ்க்கை
கெட்விக் 1937ஆம் ஆண்டு அக்டோபர் 16ஆம் தேதி ஆந்திரப் பிரதேசத்தின் ஐதராபாத்தில் வில்லியம் ஆண்டனி மைக்கேலுக்கு மகளாகப் பிறந்தார். கோலாப்பூரில் உள்ள சிவாஜி பல்கலைக்கழகம் மற்றும் சிதம்பரம் அண்ணாமலைப் பல்கலைக்கழகம் ஆகியவற்றில் பயின்று முதுகலை மற்றும் இளங்கலை கல்வியியல் பட்டங்களைப் பெற்றார்.

## தொழில்
1977 முதல் 1997 வரை, ரெகோ பெங்களூரில் உள்ள பிராங்க் அந்தோணி பொதுப் பள்ளியில் மூத்த ஆசிரியராக இருந்தார். 1997ஆம் ஆண்டில், ஆங்கிலோ-இந்தியர்களுக்கு ஒதுக்கப்பட்ட இரண்டு இடங்களில் ஒன்றுக்கு, இந்திய நாடாளுமன்றத்தின் கீழ் அவையான மக்களவைக்கு இவரை அரசு பரிந்துரைத்தது. மக்களவை உறுப்பினராக இருந்த இவர் ஆங்கிலோ-இந்திய சமூகம் தொடர்பான பல பிரச்சனைகளை எழுப்பினார்.

ரெகோ கர்நாடக மாநில சிறுபான்மையினர் ஆணையத்தில் பணியாற்றியுள்ளார். பெங்களூர் மற்றும் ஆங்கிலோ-இந்தியன் கில்ட் போன்ற ஆங்கிலோ-இந்திய நிறுவனங்களுடனும் இவர் ஈடுபட்டுள்ளார்.

## தனிப்பட்ட வாழ்க்கை
ரெகோ சூன் 3, 1963-ல் டென்சில் ரெகோவை மணந்தார். இவர்களுக்கு இரண்டு மகள்கள் மற்றும் மூன்று மகன்கள் உள்ளனர். இவர்கள் பெங்களூரில் வசிக்கின்றனர். ரெகோ மார்பக புற்றுநோயினால் பாதிக்கப்பட்டு மறுவாழ்வு பெற்றவர். இவர் வாழும் நகரத்தில் புற்றுநோய் விழிப்புணர்வு நிகழ்ச்சியின் ஆலோசகராகவும் இருந்துள்ளார்.

## மேற்கோள்கள்

பகுப்பு:11வது மக்களவை உறுப்பினர்கள்
பகுப்பு:அண்ணாமலைப் பல்கலைக்கழக முன்னாள் மாணவர்கள்
பகுப்பு:வாழும் மக்கள்
பகுப்பு:1937 பிறப்புகள்
போனிலி கோங்மென்

**போனிலி கோங்மென்** (*Bonily Khongmen*)(25 சூன் 1912 - 17 மார்ச் 2007) என்பவர் இந்தியத் தேசிய காங்கிரசு கட்சியினைச் சார்ந்த இந்திய அரசியல்வாதி ஆவார். இவர் 1952-ல் அசாமின் தன்னாட்சி மாவட்ட மக்களவைத் தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார். இவர் முதலாவது மக்களவை உறுப்பினராக இருந்தார். அசாம் சட்டசபையில் துணைச் சபாநாயகராகவும் இருந்துள்ளார்.

## ஆரம்ப வாழ்க்கை மற்றும் தொழில்
கோங்மென் வெல்ஷ் சேவை பெண்கள் உயர்நிலைப் பள்ளி, சில்லாங்கிலும், கல்கத்தாவில் உள்ள மறைமாவட்டக் கல்லூரியிலும் படித்தார். 1932 மற்றும் 1946க்கு இடையில், கோலாகாட் பெண்கள் பள்ளி (1932-33), அசாமியப் பெண்கள் பள்ளி, சில்லாங் (1935-1940), மற்றும் சீமாட்டி ரீட் பள்ளி, சில்லாங் (1940-1946) ஆகியவற்றின் தலைமையாசிரியையாகக் கல்விப் பணியாற்றியுள்ளார்.

### அரசியல் வாழ்க்கை
1946-ல், அசாம் சட்டமன்றத்திற்கான மாகாணத் தேர்தல்களில் கோங்மென் பங்கேற்று, அப்போது அசாமின் ஒரு பகுதியாக இருந்த சில்லாங் தொகுதியில் போட்டியிட்டு வெற்றி பெற்றார். இதைத்தொடர்ந்து சட்டசபை துணைச் சபாநாயகராகவும் தேர்வு செய்யப்பட்டார். துணைச் சபாநாயகர் பதவிக்கு வந்த முதல் பெண்மணி என்ற பெருமையைப் பெற்றார், கோங்மென். கோங்மென் 1951ஆம் ஆண்டு முதல் மக்களவைத் தேர்தலில் அசாமின் தன்னாட்சி மாவட்டத் தொகுதியில் போட்டியிட்டார். இந்த தேர்தலில் 54% வாக்குகளைப் பெற்று, 30% வாக்குகளைப் பெற்று இரண்டாம் இடத்தைப் பிடித்த கே. ஜெ. டி. வில்சன் ரீடை தோற்கடித்தார்.

### பிற பணி
கோங்மென் முதலாவது மக்களவை உறுப்பினராகப் பணியாற்றிய பிறகு, அசாம் பொதுப் பணி சேவை தேர்வாணைய முதல் பெண் தலைவராகப் பணியாற்றினார்.

## தனிப்பட்ட வாழ்க்கை
கோங்மென் வயலின் வாசித்தல், நூற்பு மற்றும் துணிகளை நெசவு செய்தல், புத்தகங்கள் சேகரிப்பு, தோட்டம், வாசிப்பு மற்றும் பின்னல் ஆகியவற்றில் ஆர்வம் காட்டினார்.

## மேற்கோள்கள்

## வெளி இணைப்புகள்

* லோக்சபா இணையதளத்தில் அதிகாரப்பூர்வ வாழ்க்கை வரலாறு
* கபோன் நெலி (கோங்மென்) திமுங்பி: வடகிழக்கு இந்தியாவிலிருந்து நாடாளுமன்ற உறுப்பினரான முதல் பெண் (எம்.பி.) )

பகுப்பு:அசாம் சட்டமன்ற உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2007 இறப்புகள்
பகுப்பு:1912 பிறப்புகள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:அசாம் சட்டமன்ற பெண் உறுப்பினர்கள்
உஷா சௌதாரி

**உஷா பிரகாஷ் சௌதாரி** (*Usha Choudhari*)(பிறப்பு 1942) என்பவர் இந்திய அரசியல்வாதியும் இந்தியத் தேசிய காங்கிரசு கட்சியினை சேர்ந்தவரும் ஆவார். இவர் மகாராட்டிர மாநிலம் அமராவதி மக்களவைத் தொகுதியிலிருந்து இரண்டு முறை நாடாளுமன்ற உறுப்பினராகத் தேர்ந்தெடுக்கப்பட்டவர் ஆவார். உஷா சௌதாரி நூற்றுக்கணக்கான கவிதைகளை எழுதி வெளியிட்டுள்ளார்.

## ஆரம்ப கால வாழ்க்கை
உஷா 22 பிப்ரவரி 1942-ல் மகாராட்டிரம் அமராவதியில் பிறந்தார். உஷா சௌதாரி பள்ளிக் கல்வியை முடித்த பிறகு, சிறீ சிவாஜி கல்வியியல் கல்லூரியில் இளங்கல்வியியல் கல்வி பயின்றார். இவர் கலை மற்றும் கல்வியியலில் முதுகலைப் பட்டம் பெற்றவர்.

## பணி
உஷா சௌதாரி 1975ஆம் ஆண்டு அமராவதி மாவட்ட மணிலா கூட்டுறவு வங்கியின் தலைவரானார். 1980 இந்தியப் பொதுத் தேர்தலில் அமராவதி மக்களவைத் தொகுயில் இந்தியத் தேசிய காங்கிரசின் வேட்பாளராகப் போட்டியிட்டு வெற்றி பெற்றார். இவர் நாடாளுமன்றத்தின் அரசாங்க உத்தரவாதங்களுக்கான குழுவிலும் (1980-82) மதிப்பீட்டுக் குழுவிலும் உறுப்பினராக (1982-84) பணியாற்றினார்.

கொல்கத்தாவில் உள்ள உலக மேம்பாட்டுப் பாராளுமன்ற நிறுவனம் 1984-ல் இவருக்கு *பாரத் சமாஜ் உன்னியன் ரத்னா* பட்டம் வழங்கி கௌரவித்தது. இதே ஆண்டு, உஷா சௌதாரி மக்களவைக்கு மீண்டும் தேர்ந்தெடுக்கப்பட்டார். இருப்பினும், இவர் 1989 தேர்தலில் இந்தியப் பொதுவுடைமைக் கட்சியின் சுதம் தேஷ்முக்கிடம் தோற்றார். சௌதாரி ஒரு கவிஞரும் ஆவார். இவரது நூறு கவிதைகள் பல்வேறு பத்திரிகைகளில் வெளியிடப்பட்டுள்ளன.

## தனிப்பட்ட வாழ்க்கை
சனவரி 1959-ல், உஷா சௌதாரி, சிறீ பிரகாஷ் சவுதாரியை மணந்தார். இவருக்கு நான்கு குழந்தைகள் உள்ளனர்.

## மேற்கோள்கள்

பகுப்பு:8வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1942 பிறப்புகள்
தாரா கோவிந்த் சப்ரே

**தாரா கோவிந்த் சப்ரே** (*Tara Govind Sapre*)(1919-1981) என்பவர் இந்திய அரசியல்வாதியும் மகாராட்டிராவினை சேர்ந்தவரும் ஆவார். இவர் இந்தியத் தேசிய காங்கிரசு கட்சியின் சார்பில் நான்காவது மக்களவையில் வடகிழக்கு மும்பை மக்களவை தொகுதியினை பிரதிநிதித்துவப்படுத்தினார்.

## ஆரம்ப கால வாழ்க்கை
ஆர். பி. கோவிந்த் ரகுநாத் பார்வேயின் மகளாக, தாரா பம்பாய் மாகாணம் புனேயில் 9 மே 1919-ல் பிறந்தார். இவர்பெர்குசன் கல்லூரியில் பயின்று இளங்கலைப் பட்டம் பெற்றார்.

## பணி
தாரா அகில இந்திய மகளிர் மாநாட்டில் உறுப்பினராக இருந்தார். இந்தியத் தேசிய காங்கிரசின் அரசியல்வாதியும் பம்பாய் வடகிழக்கு நாடாளுமன்ற உறுப்பினருமான தனது சகோதரர் எஸ். ஜி.பார்வேக்காகவும் இவர் பிரச்சாரம் செய்தார். 1967-ல் பார்வேயின் திடீர் மரணம் காரணமாக இடைத்தேர்தல் நடைபெற்றது. இதில் தாரா போட்டியிட்டார். அதே நேரத்தில் முந்தைய தேர்தலில் இரண்டாவது இடத்தைப் பிடித்த வி. கே. கிருஷ்ண மேனன் சுயேட்சையாகப் போட்டியிட்டார். இவர் கேரளாவைச் சேர்ந்தவர் என்பதால், "வெளிமாநிலத்தவர்" என்பதற்காக சிவசேனா இவரது தேர்வை கடுமையாக எதிர்த்தது. இத்தேர்தலில் சப்ரே 156,313 வாக்குகளைப் பெற்று, நான்காவது மக்களவை உறுப்பினரானார்.

## தனிப்பட்ட வாழ்க்கை
தாரா 25 மே 1940-ல் கோவிந்த் விட்டல் சப்ரேவை மணந்தார். இவர்களுக்கு இரண்டு மகன்கள் மற்றும் ஒரு மகள் இருந்தனர்.  தாரா புனேவில் மாரடைப்பு காரணமாக 1981 ஜனவரி 14 அன்று இறந்தார்.

## மேற்கோள்கள்

பகுப்பு:புனே நபர்கள்
பகுப்பு:4வது மக்களவை உறுப்பினர்கள்
பகுப்பு:1981 இறப்புகள்
பகுப்பு:1919 பிறப்புகள்
பரம்சித் கவுர் குல்சன்

**பரம்சித் கவுர் குல்சன்** (*Paramjit Kaur Gulshan*)(பிறப்பு: ஜனவரி 4, 1949) என்பவர் இந்திய அரசியல்வாதியும் முன்னாள் இந்திய நாடாளுமன்ற மக்களவை உறுப்பினரும் ஆவார். இவர் பரிதாகோட்டை மக்களவைத் தொகுதியினை பிரதிநிதித்துவப்படுத்தியவர் ஆவார். சிரோமணி அகாலிதளத்தின் (சன்யுக்த்) உறுப்பினர் குலசன் பதினான்காவது மக்களவையில் பதிண்டா மக்களவைத் தொகுதி உறுப்பினராகப் பணியாற்றினார். பிரதிநிதித்துவப்படுத்தினார்.

## ஆரம்ப கால வாழ்க்கை
குல்சன் பட்டிண்டா மாவட்டத்தில் உள்ள அகாலி ஜலாலில் தன்னா சிங் குல்சன் மற்றும் பசந்த் குல்சன் ஆகியோருக்கு மகளாக 1949-ல் பிறந்தார். மேலும் நிர்மல் சிங்கை மணந்தார் (இவர் பஞ்சாப் மற்றும் அரியானா உயர் நீதிமன்றத்தின் நீதிபதியாக பணியாற்றியுள்ளார். பஞ்சாப் மாநிலத்தின் பாசி பதானா சட்டமன்ற உறுப்பினராக 1978-ல் பணியாற்றினார்) பஞ்சாப் பல்கலைக்கழகத்தில் முதுகலை மற்றும் இளங்கலை கல்வியியல் பட்டத்தினை குருநானக் தேவ் பல்கலைக்கழகத்திலிலிருது பெற்றார்.

## மேற்கோள்கள்

## வெளி இணைப்புகள்

* பதினான்காவது மக்களவை உறுப்பினர்கள் - இந்திய நாடாளுமன்ற இணையதளம்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:15வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:1949 பிறப்புகள்
பகுப்பு:வாழும் மக்கள்
மார்ஜோரி காட்ப்ரே

**மார்ஜோரி காட்ப்ரே** (*Marjorie Godfrey*)(29 மார்ச் 1919 - 27 அக்டோபர் 2003) ஐந்தாவது மக்களவை மற்றும் ஆந்திரப் பிரதேச சட்டமன்றத்தில் ஆங்கிலோ-இந்தியருக்கா பரிந்துரைக்கப்பட்ட சட்டமன்ற நியமன உறுப்பினர் ஆவார்.

## ஆரம்ப கால வாழ்க்கை
மார்ஜோரி 1919ஆம் ஆண்டு மார்ச் 29 ஆம் தேதி ஆந்திராவின் ஐதராபாத்தில் பிறந்தார். இவர் உசுமானியா பல்கலைக்கழகத்தில் இளங்கலைப் பட்டம் பெற்றார்.

## தொழில்
கல்வியாளரான, காட்ப்ரே 17 ஆண்டுகள் தேர்வுகள் மற்றும் தேர்வுகளுக்கான கண்காணிப்பாளராகச் செயல்பட்டார். ஐதராபாத் கத்தோலிக்க சங்கத்தை நிறுவினார். 197-ல் ஐந்தாவது மக்களவைக்குப் பரிந்துரைக்கப்பட்ட இரண்டு ஆங்கிலோ-இந்திய உறுப்பினர்களில் இவரும் ஒருவர். இதற்கு முன், இவர் நான்கு ஆண்டுகள் ஆந்திரப் பிரதேச சட்டப் பேரவையின் நியமன உறுப்பினராகவும், அகில இந்திய ஆங்கிலோ-இந்தியன் சங்கத்தின் நிர்வாகக் குழுவின் துணைத் தலைவராகவும் இருந்தார்.

காட்ப்ரே மத்திய சமூக நல ஆலோசனைக் குழுவில் பணியாற்றினார். ஆங்கிலோ-இந்தியக் கல்விக்கான மாநிலங்களுக்கு இடையேயான வாரியத்தில் ஆந்திரப் பிரதேசத்தைப் பிரதிநிதித்துவப்படுத்தினார்.

## தனிப்பட்ட வாழ்க்கை
10 சனவரி 1949-ல், மார்ஜோரி ஆலன் காட்ப்ரேவை மணந்தார். இத்தம்பதியருக்கு இரண்டு குழந்தைகள் இருந்தனர். இவர் 27 அக்டோபர் 2003 அன்று மாரடைப்பு காரணமாக இறந்தார். ஆந்திரப் பிரதேச தேவாலய குழு மற்றும் ஐதராபாத் கத்தோலிக்க சங்கம் இவரது மறைவுக்கு இரங்கல் தெரிவித்தன.

மார்ஜோரி மகள் தெல்லா காட்ஃபிரேயும் ஆந்திரப் பிரதேச மாநில சட்டமன்றத்தில் நியமன உறுப்பினராக இருந்துள்ளார்.

## மேற்கோள்கள்


பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:2003 இறப்புகள்
பகுப்பு:1919 பிறப்புகள்
நிவேதிதா சாம்பாஜிராவ் மானே

**நிவேதிதா சம்பா மானே** (ஆங்கிலம்: Nivedita Sambhajirao Mane; )(பிறப்பு 11 ஏப்ரல் 1963) என்பவர் இந்திய அரசியல்வாதியும் தேசியவாத காங்கிரசு கட்சி மற்றும் சிவசேனாவுடன் தொடர்புடைய அரசியல்வாதி ஆவார். இவர் இந்தியாவின் பதினான்காவது மக்களவை உறுப்பினராக இருந்தார். இவர் தேசியவாத காங்கிரசு கட்சியின் உறுப்பினராக 1999 மற்றும் 2004 ஆகிய இரண்டு முறை மகாராட்டிராவின் இச்சல்கரஞ்சி நாடாளுமன்றத் தொகுதியைப் பிரதிநிதித்துவப்படுத்தினார். 2009ஆம் ஆண்டு தேர்தலில், ஹட்கனாங்கில் ராஜு செட்டியிடம் தோல்வியடைந்தார்.

சனவரி 10, 2017 அன்று, பணமதிப்பு நீக்கத்தின் விளைவுகளுக்கு எதிரான போராட்டத்தின் ஒரு பகுதியாக புனே-பெங்களூரு தேசிய நெடுஞ்சாலையில் போக்குவரத்தைத் தடுத்ததற்காக மானே, தேசியவாத காங்கிரசு கட்சியின் நாடாளுமன்ற உறுப்பினர் தனஞ்சய் மகாதிக், சட்டமன்ற உறுப்பினர் அசன் முஷ்ரிப், கோலாப்பூர் மாநகரத்தந்தை அசினா பராசு மற்றும் 400 பேர் கைது செய்யப்பட்டனர்.

மானேயின் மகன் தைர்யஷீல் சம்பா மானே 2019-ல் ஹாத்கணங்கலே மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார்.

## பதவிகளை வகித்தனர்

* 1999: இச்சல்கரஞ்சி-13வது மக்களவை (முதல் முறை) உறுப்பினர்
* 2004: இச்சல்கரஞ்சி-14வது மக்களவை உறுப்பினர் (2வது முறை)
* 2015: கோலாப்பூர் மாவட்ட மத்திய கூட்டுறவு வங்கியின் இயக்குநர்

## மேற்கோள்கள்


## வெளி இணைப்புகள்

* இந்திய நாடாளுமன்ற இணையதளத்தில் உறுப்பினர்களின் சுயசரிதை

பகுப்பு:சிவ சேனா அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:1963 பிறப்புகள்
பகுப்பு:வாழும் மக்கள்
95ஆவது அகாதமி விருதுகள்

**95ஆவது அகாதமி விருதுகள்** (ஆங்கில மொழியில்:95th Academy Awards) என்பது அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) என்னும் திரைப்படக் குழுமம் மூலம் மார்ச்சு 12, 2023 ஆம் ஆண்டு  ஐக்கிய அமெரிக்காவின், லாஸ் ஏஞ்சலஸ் நகரில் அமைந்துள்ள  டால்பி திரையரங்கத்தில் நடைபெறும்  அகாதமி விருதுகள் வழங்கும் விழாவாகும்.  இவ்விழா  2022ஆம் ஆண்டு உலகளவில் வெளியானத் திரைப்படங்களை கவுரவிக்கும் விதமாக இருபத்தி நான்கு பிரிவுகளில் வழங்கப்படும் இவ்விருதுகளில் சிறந்த திரைப்படமாக *[[எவரிதிங் எவரிவேர் ஆல் அட் ஒன்சு]]* என்ற திரைப்படம், மற்றும் *[[தி எலிபெண்ட் விசுபெரர்சு]]* என்னும் தமிழ் மொழித் திரைப்படம் சிறந்த ஆவணக் குறும்படமாகத் தேர்வு செய்யப்பட்டது. இவ்விழாவை *[[ஜிம்மி கிம்மெல்]]* தொகுத்து வழங்கினார். மேலும் இவர் ஏற்கனவே 2017, 2018, மற்றும் 2023ஆம் ஆண்டுகளுக்கான  89ஆவது, 90ஆவது மற்றும் 95ஆவது ஆகிய விழாக்களைத் தொகுத்து வழங்கி இவர் மூன்றாவது முறையாக அகாதமி விருது வழங்கும் விழாவை தொகுத்து வழங்க அழைக்கப்பட்டதை பெருமையாக கருதுகின்றார்.

## மேற்கோள்கள்


## வெளியிணைப்புகள்
* 
* 
* ஆசுக்கர்கள் சேனல் யூடியூப் இல் (அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் ஆல் இயக்கப்படுகிறது)

**செய்திகள்**
* ஆசுக்கர்கள் 2023 - பிபிசி செய்திகள்
* ஆசுக்கர்கள் 2022 - *[[தி கார்டியன்]]*

**பிற**
* 

பகுப்பு:அகாதமி விருதுகள்
விஜய லட்சுமி எமானி

**விஜய லட்சுமி எமானி** ( மே 14, 1957 -  ஜனவரி15, 2009) ஒரு இந்திய அமெரிக்க சமூக ஆர்வலர் ஆவார், இவர்,குடும்ப வன்முறைக்கு எதிரான தனது பணிக்காக அறியப்பட்டார், மேலும் ஓஹியோவின் கிளீவ்லேண்டில் உள்ள இந்திய அமெரிக்க சமூகத்தில் குடிமைத் தலைவராக இருந்தார். வடகிழக்கு ஓஹியோ தெலுங்கு சங்கத்தில் தொடங்கி, அதைத் தொடர்ந்து இந்திய சமூக சங்கங்களின் கூட்டமைப்பு மற்றும் கிரேட்டர் கிளீவ்லேண்ட் ஆசிய சமூகத்துடன், இவர் இந்திய சமூகத்தின் கூட்டமைப்பின் தலைவராகவும், இந்திய சமூக சங்கங்களின் கூட்டமைப்பு (FICA) குழு உறுப்பினராகவும் இருந்தார். 2011 ஆம் ஆண்டில், அமெரிக்காவின் இரண்டாவது மிக உயர்ந்த குடிமக்கள் விருதான ஜனாதிபதி குடிமக்கள் பதக்கம் இவருக்கு மரணத்திற்குப் பின் வழங்கப்பட்டது  

## ஆரம்ப வாழ்க்கை மற்றும் கல்வி
எமானி ஆந்திரப் பிரதேசத்தில் உள்ள கர்னூலில் இந்துராணி மற்றும் ஜி.வெங்கடரமண ரெட்டிக்கு மகளாகப் பிறந்தார். ஹைதராபாத்தில் உள்ள உஸ்மானியா பல்கலைக்கழகத்தில் பட்டம் பெற்ற பிறகு 1986 இல் அமெரிக்கா சென்றார். ஓஹியோவில் உள்ள கிளீவ்லேண்ட் மாநில பல்கலைக்கழகத்தில் கணினி அறிவியலில் முதுகலைப் பட்டம் பெற்றார். 

## தொழில்
ஒற்றைப் பெற்றோராக, இவர் இதே போன்ற சூழ்நிலைகளில் உள்ளவர்களுக்காக ஆதரவு குழுக்களைத் தொடங்கினார். எமானியின் முக்கிய குறிக்கோளானது, அமெரிக்காவில் உள்ள இந்திய-அமெரிக்கர்களுக்கு சமூக அவமதிப்பைக் கடக்க உதவுவதாகும். அமெரிக்காவில் குடியேறிய சமூகங்களுக்குள் குடும்ப வன்முறை பரவுவது பற்றிய விவாதத்தையும் இவர் தொடங்கினார். எமானி 2002 - 2006 வரை இந்திய கலாச்சார பூங்காவை நிர்மாணிப்பதில் தனது பணியின் மூலம் கிளீவ்லேண்ட் கலாச்சார பூங்காவிற்கு புத்துயிர் கொடுப்பதில் முக்கிய பங்காற்றினார். ஓஹியோவின் கிளீவ்லேண்டில் உள்ள ராக்ஃபெல்லர் பூங்காவில் உள்ள இந்திய கலாச்சார பூங்காவின் கட்டுமானம் ஆறு பாரம்பரிய தூண்களுடன் ஒரு வட்ட தோட்ட இடத்தையும், 2006 இல் நிறுவப்பட்ட மகாத்மா காந்தியின் சிலையையும் கொண்டுள்ளது, இந்தச் சிலை  கவுதம் பால் என்பவரால் செதுக்கப்பட்டது. 

## இறப்பு
எமானி 2009 ஆம் ஆண்டு தனது  51வது வயதில் ஓஹியோவில் ஒரு சாலை விபத்தில் இறந்தார்.  அக்டோபர் 20,  2011 அன்று, ஜனாதிபதி பராக் ஒபாமா, இந்திய-அமெரிக்க சமூகத்தில் உள்ள குடும்ப துஷ்பிரயோகங்களை எதிர்த்துப் போராடியதற்காகவும், அதற்கு எதிராகப் பேசியதற்காகவும் அவருக்கு ஜனாதிபதி குடிமக்கள் பதக்கத்தை மரணத்திற்குப் பின் வழங்கினார். எமானி "வீட்டு துஷ்பிரயோகத்தால் பாதிக்கப்பட்டவர்களுக்கு ஒரு முன்மாதிரி" என்று விவரிக்கப்பட்டார். இந்த விருதை எமானியின் இரண்டு மகள்களான சுஜாதா மற்றும் நிர்மலா ஆகியோர் வெள்ளை மாளிகையின் கிழக்கு அறையில் பெற்றுக்கொண்டனர்.  

## சான்றுகள்

பகுப்பு:இந்திய செயற்பாட்டாளர்கள்
பகுப்பு:இந்தியப் பெண் செயற்பாட்டாளர்கள்
பகுப்பு:2009 இறப்புகள்
பகுப்பு:1958 பிறப்புகள்
சோதகம் அம்மன்ன ராஜா

**சோ. அம்மன்ன ராஜா** அல்லது **சோதகம் அம்மன்னா ராஜா** (*Chodagam Ammanna Raja*)(6 சூன் 1909 - 22 பிப்ரவரி 1999) என்பவர் இந்தியச் சுதந்திர இயக்க ஆர்வலர் மற்றும் ஆந்திரப் பிரதேசத்தைச் சேர்ந்த மாநிலங்களவை உறுப்பினர் ஆவார்.

## இளமை
1909ஆம் ஆண்டு சூன் 6ஆம் தேதி பண்டாரில் ஸ்ரீ கந்தம் வீரய்யா நாயுடு மற்றும் ஸ்ரீமதி நாகரத்தினம்மா ஆகியோருக்குப் மகளாகப் பிறந்தார் அம்மன்னா. இவர் பதினொரு குழந்தைகளில் ஒருவர். இவர் ராஜமன்றியில் கல்வி பயின்றார். 1932-ல் சென்னையில் இளங்கலை பட்டம்  மற்றும் எல். டி. முடித்தார். இவரின் தந்தை ஓய்வு பெற்ற பிறகு, இவர் சிறிது காலம் செகந்திராபாத் மற்றும் பாபட்லாவில் ஆசிரியராகப் பணியாற்றினார்.

## அரசியல்
சரோஜினி நாயுடு மற்றும் துர்காபாய் தேஷ்முக் ஆகியோரின் ஆதரவுடன் இந்தியத் தேசிய காங்கிரசின் உறுப்பினராக ஏலூரு தொகுதியிலிருந்து 1937-ல் சென்னை சட்டமன்றத்தில் தேர்ந்தெடுக்கப்பட்டார். 1939 செப்டம்பரில் இரண்டாம் உலகப் போர் தொடங்கியவுடன், காங்கிரசு கட்சியின் அனைத்து உறுப்பினர்களும் சட்டமன்றத்திலிருந்து பதவி விலகினார்.

சோதகம் அம்மன்ன ராஜா 1940ஆம் ஆண்டு மகாத்மா காந்தியுடன் சத்தியாகிரகப் போராட்டத்தில் பங்கேற்றார்.

1946-ல் ஏலூரு தொகுதியிலிருந்து சென்னை சட்டமன்ற உறுப்பினராக மீண்டும் தேர்ந்தெடுக்கப்பட்டார். இவர் 1946 மற்றும் 1952க்கு இடையில் சென்னை சட்டமன்றத்தின் துணைச் சபாநாயகராகத் தேர்ந்தெடுக்கப்பட்டார். 1947-ல் தேவதாசி முறையை ஒழிக்கும் மசோதாவை நிறைவேற்ற முத்துலட்சுமி ரெட்டியுடன் இணைந்து போராடினார்.

அம்மன்ன ராஜா 1955ஆம் ஆண்டு மேற்கு கோதாவரி மாவட்டத்தில் உள்ள அத்திலியிலிருந்து ஆந்திரப் பிரதேச சட்டமன்றத்திற்குத் தேர்ந்தெடுக்கப்பட்டார்.

அம்மன்ன ராஜா 3 ஏப்ரல் 1962 முதல் ஏப்ரல் 2, 1968 வரை காங்கிரசு கட்சியின் நாடாளுமன்ற மாநிலங்களவை உறுப்பினராக இருந்தார். 1968ல் அரசியலிலிருந்து விலகி, பெண்கள் நலனுக்காக அயராது பாடுபட்டார். 1977 ஆந்திரப் பிரதேச சூறாவளியின் போது பேரழிவிற்குள்ளான பலருக்கு அம்மன்ன ராஜா உதவினார்.

அம்மன்ன ராஜாபல குழந்தைகளுக்குக் கல்வி கற்பித்தார். இல்லையெனில் இவர்கள் சிறு வயதிலிருந்தே வேலை செய்ய வேண்டிய கட்டாயம் ஏற்பட்டிருக்கும். இந்தப் பிள்ளைகள் இப்போது கல்வியின் காரணமாகச் சிறந்த தொழில் வாய்ப்புகளைப் பெற்றுள்ளனர். இவர்களில் ஒருவர் இன்று இந்திய ராணுவத்தில் அதிகாரியாக பணியாற்றி வருகிறார்.

## குடும்பம்
அம்மன்ன 27 ஆகத்து 1940 அன்று சிறீ சோதகம் ஜனார்த்தன ராவை மணந்தார். இவர்களுக்கு ஊர்மிளா என்ற மகளும் கிஷோர் என்ற மகனும் இருந்தனர். சோதகம் ஜனார்தன் ராவ் இந்தியாவின் பஞ்சாபில் உள்ள பக்ரா நங்கல் அணை திட்டத்தில் தலைமை குடிமைப் பொறியாளராக இருந்தார். அம்மன்ன ராஜா 22 பிப்ரவரி 1999 அன்று இந்தியாவின் செகந்திராபாத்தில் இறந்தார்.

## மேற்கோள்கள்


## வெளி இணைப்புகள்

* ராஜ்யசபா இணையதளத்தில் சி.அம்மண்ணராஜாவின் பயோடேட்டா.

பகுப்பு:இந்திய விடுதலைப் போராட்ட வீராங்கனைகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:1999 இறப்புகள்
பகுப்பு:1909 பிறப்புகள்
சம்பத்திய உய்கே

**சம்பத்திய உய்கே** (*Sampatiya Uikey*)(பிறப்பு 4 செப்டம்பர் 1967) என்பவர் இந்திய அரசியல்வாதி ஆவார். மத்தியப் பிரதேசத்தைச் சேர்ந்த இவர் பாரதிய ஜனதா கட்சியின் பழங்குடித் தலைவர் ஆவார். 31 சூலை 2017 அன்று, மத்திய அமைச்சர் அனில் மாதவ் தவேவின் மறைவால் நடைபெற்ற இடைத்தேர்தலில் மத்தியப் பிரதேச மாநிலத்திலிருந்து மாநிலங்களவைக்குப் போட்டியின்றி தேர்ந்தெடுக்கப்பட்டார். இவரது பதவிக்காலம் 29 சூன் 2022 அன்று முடிவடைந்தது.

மத்திய பிரதேச மாநிலம், மண்டலா மாவட்டத்தில் உள்ள மாவட்ட பஞ்சாயத்துத் தலைவராகவும் சம்பத்திய உய்கே  இருந்துள்ளார்.

சம்பத்திய உய்கே சார்ந்துள்ள பாரதிய ஜனதா கட்சி 58 உறுப்பினர்களுடன் மாநிலங்களவையில் மிகப்பெரிய கட்சியாக மாறியுள்ளது. இந்தியத் தேசிய காங்கிரசை ஒரு இடத்தில் முந்தி, சம்பாத்திய உய்கே 4 ஆகத்து 2017 அன்று மூத்தோர் சபையின் உறுப்பினராகப் பதவியேற்றார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1967 பிறப்புகள்
தோலா சென்

**தோலா சென்** (பிறப்பு 26 மார்ச் 1967) என்பவர் இந்திய அரசியல்வாதியும் தொழிற்சங்கவாதியும் ஆவார். இவர் 2020 முதல் இந்தியத் தேசிய திரிணாமுல் தொழிற்சங்க காங்கிரசின் மத்திய தலைவராக உள்ளார்.

## கல்வி
தோலா சென் 1990ஆம் ஆண்டு கொல்கத்தா, கொல்கத்தா பல்கலைக்கழகத்தில் கணிதத்தில் இளம் அறிவியல் பட்டம் பெற்றுள்ளார். இவர் தெகாரியா, ராஜர்காட்டில் வசிக்கிறார்.

## அரசியல்
தோலா சென் 2014 இந்திய பொதுத் தேர்தலில் அசன்சோல் மக்களவைத் தொகுதியில் அகில இந்திய திரிணாமுல் காங்கிரசு வேட்பாளராக நிறுத்தப்பட்டார்.

இவர் மேற்கு வங்கத்திலிருந்து இந்திய நாடாளுமன்றத்தின் மேல் சபையான மாநிலங்களவைக்குத் தேர்ந்தெடுக்கப்பட்டார்.

21 செப்டம்பர் 2020 அன்று, தோலா சென் மற்றும் ஏழு மாநிலங்களவை உறுப்பினர்களும் மாநிலங்களவையில் ஆவணங்களைக் கிழித்து, ஒலிவாங்கிகளை உடைத்து, இருக்கையின் மீது நின்று, மாநிலங்களவையின் துணைத் தலைவரை நோக்கிக் கூச்சலிட்டதன் மூலம் இவர்கள் அத்துமீறி நடந்துகொண்டதற்காக மாநிலங்களவையிலிருந்து இடைநீக்கம் செய்யப்பட்டனர். இவர்களின் செயலுக்குப் பல தலைவர்கள் கண்டனம் தெரிவித்தனர்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1967 பிறப்புகள்
பகுப்பு:வாழும் மக்கள்
ஆளும் பல்லக்கு

**ஆளும் பல்லக்கு** என்பது இந்து சமய கோயில்களில் உற்சவர் வீதியுலா செல்லும் பல்லக்கு ஆகும். 

ஆளும் பல்லக்கு திருமால் மற்றும் சிவாலயங்களில் பயன்பாட்டில் உள்ளது. 

## ஆளும் பல்லக்கு அமைப்பு
பல்லக்கின் முன்புறத்தில் இருவர் தண்டினை சுமப்பது போலவும், பின்புறத்தில் இருவர் பல்லக்கின் தண்டினை சுமப்பது போலவும் உள்ளது. சுமப்பவர்களின் சிலைகள் அக்கால மனிதர்களைப் போல உடை அணிந்துள்ளனர். 

பல்லக்கின் மத்தியில் அழகிய வேலைப்பாடுகளுடன் உற்சவ மூர்த்தியை வைக்கும் அமைப்பு உள்ளது. 

## கோவில்களில்
* திருவல்லிக்கேணி பார்த்தசாரதிக் கோவில் 
* திருவள்ளூர் வீரராகவப் பெருமாள் கோவில்
* நாங்குநேரி பெருமாள் கோவில்
* திருவரங்கம் அரங்கநாதர் கோயில் 

## இவற்றையும் காண்க
அதிகார நந்தி வாகனம்

## மேற்கோள்கள்

பகுப்பு:இந்துக் கடவுள் வாகனங்கள்
சுமித்ரா வால்மீகி

**சுமித்ரா வால்மீகி** (*Sumitra Valmiki*)(பிறப்பு: சனவரி 1, 1955) என்பவர் இந்திய அரசியல்வாதியும் மத்தியப் பிரதேசத்திலிருந்து இந்திய நாடாளுமன்றத்தின் மேலவையான மாநிலங்களவையின் உறுப்பினர் ஆவார். இவர் பாரதிய ஜனதா கட்சியின் மத்தியப் பிரதேச பிரிவின் துணைத் தலைவர் ஆவார்.

## பணி
சுமித்ரா வால்மீகி 1993-ல் மத்தியப் பிரதேச பாரதிய ஜனதா கட்சியின் உறுப்பினரானார். 1999ஆம் ஆண்டில், அவர் முதல் முறையாக மத்தியப் பிரதேசத்தின் ஜபல்பூர் பகுதி உறுப்பினராகத் தேர்ந்தெடுக்கப்பட்டார். 2004-ல், இவர் மீண்டும் இரண்டாவது முறையாக உறுப்பினராகத் தேர்ந்தெடுக்கப்பட்டார்.

2006-ல், சுமித்ரா வால்மீகி மத்தியப் பிரதேசத்தின் ஜபல்பூர் மகளிர் அணியின் நகரத் தலைவரானார். இதே ஆண்டில், மத்தியப் பிரதேசத்தின் ஜபல்பூர் மாநகராட்சியின் துணைத் தலைவராகவும் தேர்ந்தெடுக்கப்பட்டார். 2014ஆம் ஆண்டில், மத்தியப் பிரதேசத்தின் ஜபல்பூரில் வெற்றி பெற்று மீண்டும் மாநகர உறுப்பினராக மீண்டும் தேர்ந்தெடுக்கப்பட்டார், மேலும் இவர் மத்தியப் பிரதேசத்தின் ஜபல்பூர் மாநகராட்சியின் தலைவராகவும் தேர்ந்தெடுக்கப்பட்டார்.

## ஆரம்ப கால வாழ்க்கை
சுமித்ரா வால்மீகி, மத்தியப் பிரதேசத்தின் படன்-தெஹ்சில் ஜபல்பூர் மாவட்டத்தில் உள்ள சாபுராவில் தலித் சாதிக் குடும்பத்தில் பிறந்தார். அரசாங்க பள்ளியில் பள்ளிப்படிப்பை முடித்தார். சாபுரா பள்ளி, பதான்-தெகசில் ஜபல்பூர் மாவட்டம், மத்தியப் பிரதேசம் மற்றும் ஜபல்பூர் மாவட்டத்தில் உள்ள அரசு கல்லூரியில் இளங்கலை பட்டம் பெற்றார். இவர் தனது பட்டப்படிப்பை முடித்த பிறகு, தனது பகுதியில் உள்ள பெண்களுக்கு அதிகாரமளிப்பதற்கான தையல் வகுப்பை கற்பித்தார். இவர் சட்ட அறிவையும் கொண்டவர். அப்பகுதியின் பெண்கள் நலனுக்காகத் தொடர்ந்து போராடுகிறார். பெண்கள் நலன் சார்ந்த பிரச்சனைகள் மற்றும் அவர்களின் பகுதி தொடர்பான பிற பிரச்சனைகளைத் தீர்த்து வைப்பதில் இவரது சமூக அர்ப்பணிப்பு இவரைப் பிரபலமாக்கியது.

## மேற்கோள்கள்

பகுப்பு:1955 பிறப்புகள்
பகுப்பு:வாழும் மக்கள்
பகுப்பு:மத்தியப் பிரதேச அரசியல்வாதிகள்
கோரதம்

**கோரதம்** என்பது இந்து சமய கோயில்களில் உற்சவர் வீதியுலா செல்லும் சிறிய தேர் ஆகும். பெரிய தேர்களை உபயோகப்படுத்த வசதி இல்லாத பல கோவில்களில் இவை பயன்படுத்தப்படுகின்றன. 

இந்த சிறியவகை கோரதங்கள் தங்கத்தினாலோ அல்லது வெள்ளியினாலோ செய்யப்படுகின்றன. 

## கோயில்களில்
* ஆழ்வார் திருநகரி
* பழனி

## பெயர்க்காரணம்
19ம் நூற்றாண்டைச் சேர்ந்த ஒரு சில கிழக்கிந்திய கம்பெனி பாணி சித்திரங்களில் எண்கோண ரதத்தில் மன்னன் அமர்ந்திருப்பதையும் அதனை பசுக்கள் இழுத்துக் கொண்டு செல்வதையும் காணலாம். அவ்வான தேரை முதன்மையாகஸகொண்டு சிறிய அளவில் இத்தேர்கள் உருவாக்கப்பட்டிருப்பதால் கோரதம் என்று அழைக்கப்பட்டிருக்கலாம்.

## அமைப்பு
நான்கு சக்கரங்களும், அச்சாணிகளால் இணைக்கப்பட்டு ஒரு சதுர மர பீடத்தைத் தாங்குகின்றன. இதன் மீது சிற்பங்கள் செதுக்கப்பட்ட பல தளங்களும் அல்லது பரவலாக ஒரு தாமரையும் அதன் மேல் எண்கோணச் சதுரப் பலகையும் அமைக்கப்பட்டிருக்கும். 

இதிலிருந்து நான்கு அல்லது எட்டு தூண்கள் எழுந்து, திராவிட பாணியில் உள்ள விமானம் போன்ற அமைப்பு விதானத்தை தாங்குகின்றன. 

செட்டிநாட்டுக் கோவில்கள் சிலவற்றில் உள்ள கோரதங்களில் சுட்ட மண்ணாலான பெண் பொம்மைகள் சாமரம் வீசுவது போல அமைக்கப்பட்டுள்ளன.

## இவற்றையும் காண்க
அதிகார நந்தி வாகனம்

## மேற்கோள்கள்

பகுப்பு:இந்துக் கடவுள் வாகனங்கள்
தாண்டோ ஹோபா

**தாண்டோ ஹோபா (Thando Hopa)** (பிறப்பு 1989 செபோகெங்கில் ) ஒரு தென்னாப்பிரிக்க வடிவழகியும், ஆர்வலரும், வழக்கறிஞரும் ஆவார். வோக் இதழின் அட்டைப்படத்தில் அல்பினிசம் கொண்ட முதல் பெண் இவர் என்று அறியப்படுகிறார். இவர், வழக்கறிஞராகப் பணிபுரியும் போது, வடிவழகியாக பணிபுரிய கெர்ட்-ஜோஹான் கோட்ஸீ என்பவரால் தேடப்பட்டார். அல்பினிசத்தை நேர்மறையான வழியில் சித்தரிப்பதை ஹோபா நோக்கமாகக் கொண்டுள்ளார். இவர் 2018இல், பிரெல்லி நாட்காட்டியில்] இதயங்களின் இளவரசியாக நடித்தார். அதில் தோன்றிய முதல் தென்னாப்பிரிக்க நபரானார். 2018 ஆம் ஆண்டில், ஹோபா தனது பன்முகத்தன்மை மற்றும் உள்ளடக்கத்திற்கான ஆதரவிற்காக பிபிசியின் 100 பெண்கள் விருதுடன் அங்கீகரிக்கப்பட்டார்.

தாண்டோ ஹோபா, பிரித்தானிய-அமெரிக்க குறுந்தொடரான *ட்ராய்: ஃபால் ஆஃப் எ சிட்டியில்* ஆர்ட்டெமிஸாக நடித்தார். 

இவர், மிஸ் தென்னாப்பிரிக்காவிற்கான நடுவர் குழுவில்  ஒரு பகுதியை உருவாக்கினார். இது மிஸ் யுனிவர்ஸ் ஜோசிபினி துன்சியின் வெற்றியில் உச்சக்கட்டத்தை அடைந்தது. 

இவர், 2020 ஆம் ஆண்டில்,  உலக பொருளாதார மன்றம், கதைகள் ஆய்வகத்தில் ஒரு உறுப்பினராக ஆனார்.  மேலும், இவர், பாடகர்-பாடலாசிரியர், நடிகை மற்றும் ஆர்வலர் என்று  ஏஞ்சலிக் கிட்ஜோவால் வழிகாட்டப்பட்டார்.

## சான்றுகள்

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:தென்னாப்பிரிக்கர்கள்